**Գավառ համայնքի ղեկավար Գուրգեն Մարտիրոսյանի ուղերձը՝**

**Մայիսի 1-ի կապակցությամբ**

Սիրելի՛ հայրենակիցներ,

Շնորհավորում եմ ձեզ Մայիսի 1-ի՝ Աշխատանքի և աշխատավորների օրվա կապակցությամբ։

Աշխատանքի շնորհիվ մենք նախևառաջ հնարավորություն ենք ունենում վայելելու աշխատելու, լավն ու բարին արարելու բերկրանքը։

Աշխատանքը միայն բարիք է ստեղծում․ բոլորս գիտենք, որ աշխատասեր մարդը կյանքում միշտ առավելություններ ունի, ուստի մաղթում եմ, որ այս գիտակցմամբ բոլորս ձգտենք աշխատել, արարել և չվախենալ դժվարություններից։

Մենք պետք է բոլորս կենտրոնացնենք մեր ջանքերն ու բարի ցանկությունները՝ լավ աշխատանքների շուրջ համախմբվելու, մեր աշխատանքային ներդրումը ինչպես անձնական, այնպես էլ հասարակական կյանքում ունենալու համար։

Գավառցին միշտ էլ աչքի է ընկել իր աշխատասիրությամբ, արարելու կամքով և աշխատանքի նկատմամբ հարգալից վերաբերմունքով։ Մաղթում եմ, որ այդ ջիղը մշտապես մեր բնութագիրը մնա և լավ աշխատանքի արդյունքում կարողանանք շենացնել մեր կյանքը, մեր համայնքն ու պետությունը։

Թո՛ղ խաղաղ լինի մեր երկիրը, խաղաղ ապրի մեր ազգը և իր ուժն ու եռանդը ներդնի ազգանվեր ու պատմության համար նշանակալի աշխատանքների կերտման գործում։

***Լավագույն մաղթանքներով՝ Գավառ համայնքի ղեկավար Գուրգտեն Երվանդի Մարտիրոսյան***